Diari Oficial de la Generalitat Valenciana


Sumari del DOGV 1763, del 10-04-1992 (1992/824455)

ORDRE de 27 de febrer de 1992, de la Conselleria de Treball i Afers Socials, per la qual s'instrumenten mesures de foment de l'ocupació juvenil en barris d'acció preferent.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/27/(4)/dof/vci/html**

### Dades del document

Número de DOGV
:   1763

Data del DOGV
:   10-04-1992

Secció del DOGV
:   DISPOSICIONS GENERALS

Número del document
:   1992/824455


Data del document
:   27-02-1992

Organisme emissor
:   Conselleria de Treball i Afers Socials

Tipus de document
:   Ordre

Ordre de 27 de febrer de 1992, de la Conselleria de Treball i Afers Socials, per la qual s'instrumenten mesures de foment de l'ocupació juvenil en barris d'acció preferent.  
El desplegament dels objectius establerts pel Decret 12/92, de 16 de gener de la Generalitat Valenciana en matèria de foment d'ocupació, en l'article cinqué, b), menciona amb caràcter subsidiari la finalitat de suport a aquells programes d'ocupació temporal adreçada a col·lectius amb majors dificultats d'accés al mercat de treball i per això aquesta disposició estableix un programa els objectius del qual són els de facilitar l'accés a un primer treball a joves desocupats menors de 25 anys, amb especial incidència als denominats barris d'acció preferent; aquesta mesura s'inserirà en el pla global de la Generalitat Valenciana de millora de les condicions de vida als dits nuclis urbans.  
Per tot això i d'acord amb la disposició final segona del Decret 12/1992, de 16 de gener, del Consell de la Generalitat Valenciana i fent ús de les facultats que em confereix la Llei 5/83, de 30 de desembre, de Govern Valencià (DOGV 30.12.83), i el Decret 18/1992 de 3 de febrer, del Govern valencià, pel qual s'aprova el reglament orgànic i funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer Objectius  
La Conselleria de Treball i Afers Socials estableix un programa d'ajudes a la contractació temporal de joves desocupats menors de 25 anys.  
La dotació pressupostària per a l'exercici de 1992 ascendeix a la quantitat de 493.674.414 de pessetes en la línia de subvenció 413/000/92.  
Article segon. Destinataris  
Les corporacions locals i les entitats sense ànim de lucre que actuen en determinats barris, àrees i zones urbanes deprimides i marginades.  
Els barris, àrees i zones objecte d'aquest programa seran, preferentment, els declarats per l'Institut Valencià de Serveis Socials, de la Conselleria de Treball i Afers Socials com a barris d'acció preferent.  
Article tercer. Requisits  
La Conselleria de Treball i Afers Socials subvencionarà els contractes de treball de duració mínima de sis mesos, que les corporacions locals o entitats sense ànim de lucre porten a terme en el mare de projectes d'actuació (obres i/o serveis) que s'han de realitzar en règim de gestió directa.  
Per a aconseguir una subvenció, els contractes de treball han de formalitzar-se amb joves menors de 25 anys i, en tot cas, les actuacions han de generar un mínim de quatre llocs de treball en els termes establerts en aquesta disposició, a més d'aportar una efectiva utilitat social i de facilitar oportunitats d'inserció laboral.  
Article quart. Quantia de les ajudes  
La quantia de les subvencions podrà assolir un màxim de 750.000 pessetes per cada lloc de treball que, ocupat en qualsevol de les modalitats de contractació vigents i amb un mínim de sis mesos, complesca els requisits establerts en l'article anterior.  
Excepcionalment, la quantia es podrà incrementar fins a 1.500.000 pessetes si els contractes indicats tenien una duració mínima d'un any, segons l?interés social que impliquen.  
Article cinqué. Sol·licituds, documentació i termini  
Les institucions que promoguen obres i/o serveis als barris, àrees i/o serveis en els barris, àrees i/o zones a què s'adreça aquest programa, per beneficiar-s'hi han de presentar sol·licitud, segons el model annex, y adjuntar la documentació que s'hi especifique.  
Les sol·licituds cal presentar-les en les direccions territorials de la Conselleria de Treball i Afers Socials de la província on es localitza l'actuació subvencionable.  
El termini per presentar sol·licituds finalitzarà el 30 de març de cada any.  
Article sisé. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials podran demanar els informes que estimen pertinents, i la documentació preventiva per resoldre la petició, amb l'advertència prevista en l'article 71 de la Llei de Procediment Administratiu vigent, d'arxiu d'actuacions sense més tràmit.  
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General d'Ocupació i Cooperació.  
Les resolucions a què es refereix el paràgraf anterior posarà fi a la via administrativa i contra elles només es podrà interposar recurs de reposició, anterior al recurs contenciós administratiu, en el termini d'un mes des de la notificació de la resolució corresponent.  
Article seté. Pagament i justificació  
Les subvencions concedides es lliuraran totalment després d'acreditar l'inici de tots els contractes subvencionats, i per a això caldrà aportar la documentació següent:  
a) Ofertes d'ocupació de les contractacions efectuades, degudament registrades en els oficines d'ocupació de l'INEM.  
b) DNI i acreditació de la situació anterior de desocupació dels treballadors contractats.  
c) Contractes visats per les oficines d'ocupació i documents d'alta i/o afiliació a la Seguretat Social, dels treballadors contractats.  
En cap cas no s'admetran com a justificació contractes de treball posteriors a la data de 31 de desembre de 1992.  
Article vuité. Revisió d'expedients  
L'incompliment, per part dels ocupadors dels termes i condicions, relatades en els articles precedents, i de les obligacions que els esmentats ocupadors assumeixen una vegada acceptades aquelles, comportarà la revocació parcial o total de les resolucions de concessió de les subvencions.  
L'esmentada revocació parcial o total requerirà l?obertura d'expedient, del qual es donarà audiència als interessats; sent-ne òrgan competent el mateix que va dictar la resolució controvertida.  
Article nové. Control, avaluació i seguiment  
La Conselleria de Treball i Afers Socials a través de les seues direccions territorials, duran a terme les funcions de control de les subvencions concedides, d'acord amb les instruccions impartides per la Direcció General d'Ocupació i Cooperació.  
Correspondrà a la Direcció General d'Ocupació i Cooperació realitzar les funcions d'avaluació del programa en conjunt i del seu seguiment en l?àmbit de la Comunitat Valenciana.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers, i la col·laboració en el marc que escaiga de la Inspecció de Treball i Seguretat Social.  
DISPOSICIO ADDICIONAL  
Una vegada notificada la resolució per la qual es concediran les ajudes a les institucions beneficiàries, aquestes disposaran d'un mes per efectuar les contractacions a què aquelles es refereixen, i perdran el seu dret respecte als contractes que no es formalitzen en l?esmentat termini.  
DISPOSICIO FINAL  
Aquesta Ordre entra en vigor l?endemà de la seua publicació al Diari Oficial de la Generalitat Valenciana.  
València, 27 de febrer de 1992.  
El Conseller de Treball i Afers Socials,   
MARTIN SEVILLA JIMENEZ  
Veure imatge


Còpia Permalink ELI